Die duurste koppie koffie in die wêreldArgieffoto (Foto: Free-Photos/Pixabay) Koffieliefhebbers in Kalifornië het die kans om vir ŉ beperkte tyd die wêreld se duurste koffie te proe. Elke koppie koffie kos $75 (meer as R1 000). Bone vir die koffie is reeds uitverkoop. Klatch Coffee Roasters, wat op verskeie plekke in Kalifornië geleë is, bedien die Elida Geisha 803, koffiebone van Panama wat jou $803 (sowat R11 400) vir 500 g uit die sak jaag. Dié koffiebone het onlangs die eerste plek verower in die Best of Panama-koffiekompetisie. “Dis ŉ unieke koffie van Panama,” het Bo Thiara, mede-eienaar van Klatch in San Francisco, gesê. Die Kopi Luwak word gemaak deur bone aan sivetkatte te voer en dan die verteerde materiaal te gebruik. Klatch het 10 van die 100 pond wat wêreldwyd beskikbaar is, ontvang. Slegs 80 koppies van dié eksklusiewe koffie kan in die VSA gemaak word. Die grootste hoeveelheid bone is aan Japan, China en Taiwan gestuur. Klatch het van Saterdag die “Elida 803 Geisha Natural Experience” aan sy klante gebied. Die maatskappy het aangebied om 18 g van die bone aan klante te stuur wat graag die koffie wou proe maar nie een van hul restaurante kan besoek nie. Dit is reeds uitverkoop. Lees ook: CNN, ABC Would you pay $75 ? for a cup of coffee ☕️?Today I got to try the most expensive cup of coffee in the world ?. The only place you can find it in the USA ?? is at @KlatchRoasting! @abc7newsbayarea @wlamastusb pic.twitter.com/OhS2wtM5vT — Dion Lim (@DionLimTV) May 10, 2019